b'\n_START_ARTICLE_\nMiswak\n_START_PARAGRAPH_\nMiswak (miswaak, siwak, sewak, Arabiaksi: \xd8\xb3\xd9\x88\xd8\xa7\xd9\x83\xe2\x80\x8e tai\xc2\xa0\xd9\x85\xd8\xb3\xd9\x88\xd8\xa7\xd9\x83) on\xc2\xa0Salvadora persica\xc2\xa0-puun\xc2\xa0(tunnetaan nimell\xc3\xa4\xc2\xa0arak\xc2\xa0Arabiassa) juurista tai oksista tehty hampaidenpuhdistustikku. Perinteisen\xc3\xa4\xc2\xa0ja luonnollisena vaihtoehtona modernille hammasharjalle sill\xc3\xa4 on pitk\xc3\xa4, hyvin dokumentoitu historia, ja se on tunnettu l\xc3\xa4\xc3\xa4ketieteellisist\xc3\xa4 hy\xc3\xb6dyist\xc3\xa4\xc3\xa4n.\xc2\xa0Miswakin on kuvattu olevan\xc2\xa0antibakteerinen, avuksi plakin muodostumisen kontrolloimisessa, halpa, saatavilla, ja varustettu monilla l\xc3\xa4\xc3\xa4ketieteellisill\xc3\xa4 ominaisuuksilla.\xc2\xa0Sill\xc3\xa4 on my\xc3\xb6s keskeinen paikka islamilaisessa hygienias\xc3\xa4\xc3\xa4nn\xc3\xb6st\xc3\xb6ss\xc3\xa4._NEWLINE_Miswak on yleinen muslimimaissa. Sit\xc3\xa4 k\xc3\xa4ytet\xc3\xa4\xc3\xa4n\xc2\xa0Arabian niemimaalla, Afrikan sarvessa, Pohjois-Afrikassa, Intiassa, Keski-Aasiassa\xc2\xa0ja\xc2\xa0Kaakkoins-Aasiassa.\xc2\xa0Malesiassa\xc2\xa0miswak tunnetaan nimell\xc3\xa4\xc2\xa0Kayu Sugi (\'purutikku\').\n_START_SECTION_\nTutkimuksia\n_START_PARAGRAPH_\nVuonna 2003 laadittu tutkimus vertasi miswakia hammasharjaan ja\xc2\xa0p\xc3\xa4\xc3\xa4tyi siihen, ett\xc3\xa4 tulokset olivat selke\xc3\xa4sti\xc2\xa0miswakin puolella, sill\xc3\xa4 edellytyksell\xc3\xa4, ett\xc3\xa4 k\xc3\xa4ytt\xc3\xa4ji\xc3\xa4 oli kunnolla ohjeistettu sen k\xc3\xa4yt\xc3\xb6ss\xc3\xa4. Otoksen koko oli kuitenkin vain 15 henke\xc3\xa4. Toinen tutkimus, joka keskittyi miswakin kariesta est\xc3\xa4viin vaikutuksiin vrt. hammasharjaan, tehtiin\xc2\xa02004 otoskoon ollessa 40 henke\xc3\xa4. Miswak todettiin vaikutuksiltaan voimakkaammaksi ja hy\xc3\xb6dyllisemm\xc3\xa4ksi. J\xc3\xa4lleen er\xc3\xa4s vertaileva tutkimus tuli siihen johtop\xc3\xa4\xc3\xa4t\xc3\xb6kseen, ett\xc3\xa4 "verrattuna harjaukseen, miswakin k\xc3\xa4yt\xc3\xb6st\xc3\xa4 aiheutui merkitt\xc3\xa4vi\xc3\xa4 v\xc3\xa4hennyksi\xc3\xa4 plakin (p < 0,001) ja ientulehduksen (p < 0,01) indekseiss\xc3\xa4". WHO\xc2\xa0suositteli\xc2\xa0miswakin k\xc3\xa4ytt\xc3\xb6\xc3\xa4\xc2\xa01986 ja 2000 kansainv\xc3\xa4linen oraalihygienian konsensusraportti p\xc3\xa4\xc3\xa4tteli, ett\xc3\xa4 lis\xc3\xa4\xc3\xa4 tutkimusta miswakin vaikutuksista tarvitaan. T\xc3\xa4llaista tutkimusta on sittemmin tehtykin, esim. 203 hengen populaatiolle, jonka tuloksena todettiin, ett\xc3\xa4 "miswak-k\xc3\xa4ytt\xc3\xa4jien parodontologinen tila t\xc3\xa4ss\xc3\xa4 Sudanilaisessa populaatiossa on parempi kuin hammasharjan k\xc3\xa4ytt\xc3\xa4jien". Toinen vertaileva tutkimus, joka tehtiin 480 saudiarabialaisen aikuisen otoksella, totesi, ett\xc3\xa4 "n\xc3\xa4ytteess\xc3\xa4 esiintynyt parodontologisen hoidon tarve on matala verrattuna muissa maissa tehtyjen samankaltaisten tutkimusten lukemiin. Miswakin ahkera k\xc3\xa4ytt\xc3\xb6 assosioitui madaltuneeseen hoidon tarpeeseen"._NEWLINE_Tri. Rami Mohammed Diabi\xc2\xa0tutki miswakin\xc2\xa0terveysvaikutuksia yli 17 vuotta, erityisesti sen antiaddiktiivisia vaikutuksia tupakoijiin (parantavia ja est\xc3\xa4vi\xc3\xa4 puolia). H\xc3\xa4nen viimeisin julkaisunsa on "Miswak Medicine Theory".\xc2\xa0\xc2\xa0_NEWLINE_Miswak on my\xc3\xb6s osallisena aavikoitumisen vastaisessa ty\xc3\xb6ss\xc3\xa4, joten sill\xc3\xa4 on my\xc3\xb6s ymp\xc3\xa4rist\xc3\xb6- ja ilmastovaikutuksia.\n_START_SECTION_\nUskonnolliset kytk\xc3\xb6kset\n_START_PARAGRAPH_\nMiswakin k\xc3\xa4ytt\xc3\xb6\xc3\xa4 suositellaan usein\xc2\xa0hadithissa\xc2\xa0(profeetta Muhammedin el\xc3\xa4m\xc3\xa4\xc3\xa4n liittyviss\xc3\xa4 perinteiss\xc3\xa4). Tilanteita, joissa miswakia\xc2\xa0suositellaan k\xc3\xa4ytett\xc3\xa4v\xc3\xa4n, ovat mm. ennen uskonnollista harjoitetta, ennen kuin menee taloonsa sis\xc3\xa4lle, ennen ja j\xc3\xa4lkeen matkanteon, perjantaisin, ennen unta ja her\xc3\xa4tty\xc3\xa4, koettaessa n\xc3\xa4lk\xc3\xa4\xc3\xa4 tai janoa, ja ennen liittymist\xc3\xa4 mihin tahansa hyv\xc3\xa4\xc3\xa4n seurueeseen._NEWLINE_Islamilaisen Profeetta\xc2\xa0Muhammedin\xc2\xa0mainitaan usein suositelleen miswakin k\xc3\xa4ytt\xc3\xb6\xc3\xa4. H\xc3\xa4n puhuu sen hyveist\xc3\xa4 monessa hadithissa.'